Veske

**Vesker** brukes til oppbevaring av små eller større gjenstander som skal medbringes. Vesker kommer i mange type utgaver, gjerne designet for en spesiell funksjon – eksemplevis til hverdagsbruk, fest eller jobb. Dette gjenspeiles ofte i funksjonaliteten av vesken. For større vesker brukes også det engelske ordet bag.

Vesker kommer også i forskjellige materialer, alt fra skinn, nylon, bomull til materialer basert på plast og olje.

## Typer
Det finnes en mengde ulike typer vesker som har navn særlig etter bruken, utseendet eller materialet. Noen av disse er:

*Bunadsveske – brukes sammen med bunad.
*Clutch – dette er ofte betegnelsen på en avlang festveske, som ofte har en konvoluttlignende form. Den kommer gjerne uten skulderrem, men kan også være med skulderrem. Flere utgaver kan også ha metall-lister med knepping på toppen.
*Crossover (veske) – er en type veske som bæres på diagonalt på kroppen, hvor vesken henger på motsatt side av kroppen for den skulderen som remmen går over.
*Håndveske – er en liten til middels stor veske, oftest med hank, laget for å bæres i hånden eller over armen. Den brukes til å oppbevare personlige eiendeler som mobil, lommebok og nøkler, og er ofte både praktisk og stilfull.
*PC-veske – en veske som har et innebygd rom for bærbar datamaskin. Kan ha ha mange typer form og størrelse.
*Portemoné – dette er ofte en litt større pung, som har plass til mer enn kun småmynter. Den har ofte en kneppfunksjon som lås på toppen.
*Postveske – en veske som i utgangspunktet er stor nok til å romme A4 blokker og permer. Den kommer i dag også i større og mindre størrelser. Den gjenkjennes ved den rektangulære formen, og har gjerne en crossover-funksjon.
*Rumpetaske – Liten veske som festes rundt livet med belte.
*Skulderveske – denne vesken kan ha alle mulige størrelser, former og materialer. Den kjennetegnes ved at det finnes en eller to remmer på vesken som kan brukes til å bære på skulderen.
*Strandnett – gjerne et litt større nett, ofte i bomull eller annet tekstilmateriale, hvor man kan ha med håndkle og strandsaker, eller en rekke andre ting.
*Toalettveske eller toalettmappe – Veske for toalettsaker, ofte brukt på reise.
*Weekendbag – en ekstra stor bag som rommer et par skift samt toalettsaker. Kan selvfølgelig også brukes til andre saker.

## Håndvesker
Det finnes en rekke luksuriøse veske merker som koster fra 20 000 kr til over 1 million, avhengig av materiale (som krokodilleskinn eller diamanter), sjeldenhet og håndverk. Her er en liste over noen av de kjente merkene.

* Hermès  – Spesielt kjent for Birkin- og Kelly-veskene. Enkelte modeller koster over 1 million kroner.
* Chanel  – Klassiske modeller som Flap Bag og Boy Bag er ikoniske og svært ettertraktede.
* Louis Vuitton  – Luksusmerke med høy status. Vesker som Capucines og Petite Malle kan koste titusener.
* Dior  – Lady Dior er en av de mest kjente modellene, ofte brukt av kjendiser og kongelige.
* Fendi  – Kjent for Baguette-vesken og eksklusive materialer som chinchilla og sobel.
* Gucci  – Klassiske og moderne design, som Dionysus og Jackie 1961.
* Céline  – Minimalistisk luksus, kjent for Luggage Tote og Box Bag.
* Balenciaga  – Trendy og edgy design, som City Bag og Hourglass.

* Givenchy  – Antigona og Pandora er blant de mest populære modellene.
* Valentino Garavani  – Kjent for Rockstud-detaljer og elegante skinnvesker.
* Bottega Veneta  – Håndflettet skinn og diskret luksus. Cassette og Jodie er bestselgere.
* Prada  – Klassiske nylonvesker og luksuriøse skinnmodeller som Galleria.
* Saint Laurent (YSL)  – Loulou, Envelope og Sac de Jour er populære og eksklusive.
* Lana Marks  – Lager vesker i eksotiske skinn, ofte brukt av kjendiser og statsoverhoder.
* Moynat  – Et av de eldste franske luksusmerkene, kjent for håndlagde vesker i små opplag.

## Se også
* Bag, pung, taske, skreppe
* Dokumentmappe, portefølje
* Koffert
* Plastpose, handlenett
* Ryggsekk, tornister
* Lommebok, pengepung
* Kartusj, kogger
* Necessær, en veske eller et skrin til toalettsaker